<classify> KUTOKANA na mvua za masika zinazoendelea kunyesha, Mwenyekiti wa Kijiji cha Chipogolo wilayani Mpwapwa mkoani Dodoma, Sophia Chindole ameiomba serikali kuchukua hatua za haraka kwa kuongeza kingo ya madaraja, yaliyopo kati ya Kitongoji cha Maendeleo na Mkombozi kwenye eneo la barabara kuu ya Dodoma na Iringa.Alisema hayo wakati akizungumza na waandishi wa habari kwenye eneo hilo la madaraja, ambayo hata hivyo yalikutwa magogo yamenasa na kusababisha maji kushindwa kupita kwenye kingo hizo za madaraja.Alisema ikiwa serikali haitachukua hatua ya kuongeza kingo kwenye madaraja, kuna uwezekano mkubwa wa kutokea kwa maafa ya mafuriko katika kipindi hiki cha mvua zinazoendelea kunyesha, kwani maji yamekuwa yakipita juu ya daraja na kusambaa hadi kwenye makazi ya wananchi.Alisema baadhi ya nyumba za wananchi, zinajaa maji na hivyo kuwa na tishio la kubomoka kwa baadhi ya nyumba. Alisema kilio cha wananchi wa eneo hilo ni cha muda mrefu, kwani misimu ya mvua imekuwa ni adha kubwa kwenye makazi yao kuvamiwa na maji.Barabara hii ya kutoka Dodoma hadi Iringa katika eneo la Chipogolo, tupo hatarini kukumbwa na mafuriko kutokana na haya madaraja kuwa madogo, hivyo tunaiomba serikali yetu sikivu kuyaangalia kwa jicho la pili, alisema.Alisema madaraja hayo ni madogo, yanashindwa kuhimili upitishaji wa maji kutokana na mvua kubwa zinazoendelea kunyesha, hivyo wanaomba kingo hizo kuongezwa ili kuepukana na adha hii ya mafuriko.  <topic>: KITAIFA 